
Europa se confruntă cu provocări semnificative în materie de securitate și sănătate, precum și la nivel social legate de traficul și consumul de droguri ilicite. Acest lucru are un impact profund asupra siguranței și a securității orașelor și a comunităților noastre locale. Piețele în creștere, sofisticate și violente ale drogurilor contribuie la creșterea criminalității, a dependenței, a supradozelor, a răspândirii bolilor infecțioase[footnoteRef:2] și a degradării mediului, destabilizând comunitățile[footnoteRef:3] și punând presiune pe resursele publice.  [2:  Agenția Uniunii Europene privind Drogurile (EUDA) (2025), Raportul european privind drogurile 2025. Tendințe și evoluții.]  [3:  Comisia Europeană (2024), Sondaj Eurobarometru privind impactul drogurilor asupra comunităților locale.] 

Producția, traficul și distribuția de droguri ilicite reprezintă o activitate infracțională în creștere și în continuă evoluție la nivel mondial. În UE, jumătate dintre cele mai periculoase rețele infracționale sunt implicate în traficul de droguri și peste două treimi recurg la violență[footnoteRef:4]. Fluxurile de cocaină către porturile europene, fie direct din America Latină, fie prin Africa de Vest, au crescut dramatic în ultimii ani[footnoteRef:5]. Rețelele infracționale utilizează tehnologiile informației și își adaptează modurile de operare pentru a evita detectarea și pentru a se adapta la controale. Acestea își diversifică operațiunile de trafic către rute mai puțin controlate și își extind prezența online, utilizând platformele de comerț electronic și platformele de comunicare socială, instrumentele de anonimizare și de criptare în avantajul lor. Rețelele respective deviază și transportă precursori de droguri, inclusiv pre-precursori, pentru a produce droguri sintetice. Acești infractori se infiltrează în societatea noastră recurgând la violență, inclusiv din partea minorilor, exacerbând insecuritatea publică și destabilizând comunitățile, familiile și economiile.  [4:  Europol (2024), Decoding the EU’s most threatening criminal networks (Decodarea celor mai amenințătoare rețele infracționale din UE).]  [5:  UNODC, World Drug Report (Raport privind situația drogurilor la nivel mondial) (2025).] 

Consumul de droguri continuă să reprezinte provocări grave în materie de sănătate în UE, tinerii fiind afectați în mod deosebit. Odată cu creșterea consumului de cocaină și apariția de noi substanțe psihoactive, riscurile de otrăvire și de decese cauzate de droguri cresc, ridicându-se la aproape 7 500 în 2023[footnoteRef:6]. Aceste evoluții pun presiune pe sistemele de monitorizare și împiedică tratarea eficace și eforturile de reducere a efectelor negative. Chiar și grupurile integrate din punct de vedere social utilizează din ce în ce mai mult stimulente precum cocaina, ceea ce riscă să aibă efecte grave asupra sănătății și efecte negative pe termen lung. Consumul de droguri amenință sănătatea și stabilitatea socială a diferitelor grupuri, în special a celor aflate deja în situații vulnerabile. [6:  EUDA (2025), Raportul european privind drogurile 2025. Tendințe și evoluții. ] 

În sfârșit, producția și traficul de droguri dăunează mediului prin aruncarea deșeurilor chimice toxice și distrugerea habitatelor, ceea ce afectează spațiul de viață al comunităților locale și complică desființarea în condiții de siguranță a laboratoarelor de droguri și a depozitelor de deșeuri de către autoritățile de aplicare a legii.
Aceste amenințări sunt resimțite de către cetățeni în viața lor de zi cu zi în toate statele membre. Într-un sondaj Eurobarometru recent, patru din 10 respondenți au raportat că traficul și consumul de droguri reprezintă probleme serioase în zonele în care locuiesc, iar peste o treime consideră că aceste probleme au crescut în ultimii ani[footnoteRef:7].  [7:  Comisia Europeană (2024), Sondaj Eurobarometru privind impactul drogurilor asupra comunităților locale.] 

Pentru a aborda provocările tot mai mari legate de consumul și traficul de droguri, Uniunea Europeană are nevoie de o abordare ambițioasă în ceea ce privește politica în materie de droguri. Prin prezenta strategie, Comisia stabilește o cale de urmat menită să protejeze bunăstarea cetățenilor, să îmbunătățească sănătatea publică și să asigure securitatea, promovând în același timp abordări multidisciplinare pentru a preveni efectele negative și a promova comunități reziliente și prospere și pentru a proteja mediul. Aceasta este o strategie care va consolida pregătirea și răspunsul UE la provocările actuale și viitoare legate de droguri. 

Cadrul strategiei în materie de droguri: obiective și principii directoare
Reafirmând angajamentul UE față de o abordare echilibrată și multidisciplinară, strategia urmărește reducerea consumului de droguri și combaterea criminalității organizate prin consolidarea măsurilor de sănătate, sociale și de securitate bazate pe dovezi științifice. Grupurile infracționale organizate exploatează lacunele juridice și variațiile de politică, peisajul drogurilor schimbându-se rapid. Prin urmare, strategia promovează o abordare integrată a politicii în materie de droguri, pledând pentru coordonare la nivelul UE, precum și la nivel național, regional și local. Aceasta interconectează răspunsurile în materie de securitate și sănătate și la nivel social pentru a proteja împotriva potențialelor crize legate de droguri, asigurând protecția cetățenilor și a comunităților și reducerea efectelor negative. 
Strategia promovează o colaborare cuprinzătoare cu părțile interesate printr-o abordare la nivelul întregii societăți, consolidând cooperarea sectorială și între parteneri și implicând în mod activ societatea civilă. 
Recunoscând caracterul interconectat al producției, traficului și consumului de droguri, precum și faptul că provocările asociate situației drogurilor depășesc frontierele naționale, strategia promovează răspunsuri internaționale coordonate în colaborare cu partenerii mondiali. Obiectivul strategiei este de a modela politica în materie de droguri la nivelul UE și la nivel național și de a sta la baza implicării UE la nivel internațional.
Acesta se bazează pe cinci piloni care urmăresc: 

AI-generated content may be incorrect.](1) îmbunătățirea pregătirii la nivelul UE și la nivel național pentru a anticipa amenințările pentru sănătate și securitate legate de droguri și pentru a răspunde la acestea; 
(2) protejarea sănătății publice prin abordări preventive și tratamente bazate pe dovezi; 
(3) îmbunătățirea securității și protejarea societății prin combaterea producției și a traficului de droguri, precum și a infiltrării criminalității; 
(4) abordarea efectelor negative ale drogurilor pentru a proteja persoanele și societatea prin măsuri care să abordeze sănătatea individuală, precum și daunele sociale și de mediu și 
(5) construirea unor parteneriate solide pentru a aborda situația drogurilor, în special cu țările și regiunile terțe.
Strategia este ancorată în valorile UE[footnoteRef:8] și în drepturile fundamentale consacrate în Carta drepturilor fundamentale a UE[footnoteRef:9]. Ea se bazează pe dreptul internațional, în special pe convențiile internaționale privind controlul drogurilor, pe Carta Organizației Națiunilor Unite și este pusă în aplicare în conformitate cu dreptul internațional al drepturilor omului. Aceasta se aliniază la angajamentele globale, cum ar fi documentul final al sesiunii extraordinare a Adunării Generale a Organizației Națiunilor Unite din 2016[footnoteRef:10], Declarația ministerială din 2019[footnoteRef:11], Declarația la nivel înalt privind evaluarea la jumătatea perioadei din 2024[footnoteRef:12] și Agenda 2030 a ONU pentru dezvoltare durabilă[footnoteRef:13].  [8:  În special cele prevăzute la articolul 2 din Tratatul privind Uniunea Europeană.]  [9:  Carta drepturilor fundamentale a Uniunii Europene (JO C 326, 26.10.2012, p. 391).]  [10:  Documentul final al sesiunii extraordinare a Adunării Generale a Organizației Națiunilor Unite (UNGASS) din 2016 privind problema drogurilor la nivel mondial intitulat „Angajamentul nostru comun de a aborda și a combate în mod eficient problema drogurilor la nivel mondial”.]  [11:  Declarația ministerială din 2019 privind consolidarea acțiunilor noastre la nivel național, regional și internațional pentru a accelera punerea în aplicare a angajamentelor noastre comune asumate în vederea abordării și combaterii problemei drogurilor la nivel mondial.]  [12:  Declarația la nivel înalt a Comisiei pentru stupefiante a Organizației Națiunilor cu privire la evaluarea la jumătatea perioadei din 2024, în urma Declarației ministeriale din 2019.]  [13:  Adunarea Generală a Organizației Națiunilor Unite, Adunarea Generală a ONU – Transformarea lumii în care trăim: Agenda 2030 pentru dezvoltare durabilă, A/RES/70/1, 21 octombrie 2015.] 

Strategia are la bază evaluarea Strategiei și a Planului de acțiune ale UE în materie de droguri 2021-2025[footnoteRef:14], care a evidențiat valoarea acesteia, subliniind în același timp necesitatea unei abordări orientate spre rezultate. Aceasta se bazează pe monitorizarea situației drogurilor de către agențiile relevante ale UE, în special de către Agenția Uniunii Europene privind Drogurile (EUDA), care este recunoscută la scară largă ca fiind un centru de excelență științifică în materie de droguri și căreia i s-a încredințat un nou rol esențial în îmbunătățirea pregătirii Uniunii prin intermediul mandatului său consolidat[footnoteRef:15], precum și de către Europol, care furnizează analize solide bazate pe informații pentru a sprijini eforturile de asigurare a respectării legii. Ea include contribuții substanțiale obținute în urma dialogului continuu cu statele membre și a atelierelor dedicate în cadrul grupului de pregătire al Consiliului responsabil cu politica în materie de droguri, precum și contribuții valoroase din partea grupurilor societății civile, cum ar fi Forumul societății civile în materie de droguri. Strategia este un rezultat esențial al strategiei europene de securitate internă (ProtectEU)[footnoteRef:16] și se aliniază la Strategia europeană privind o Uniune a pregătirii[footnoteRef:17], la uniunea europeană a sănătății[footnoteRef:18], inclusiv la cadrul consolidat al UE de securitate sanitară[footnoteRef:19], precum și la propunerea Comisiei privind noi norme referitoare la precursorii de droguri[footnoteRef:20]. [14:  Document de lucru al serviciilor Comisiei – Rezumatul evaluării Strategiei UE în materie de droguri 2021-2025 și a Planului de acțiune al UE în materie de droguri 2021-2025 [SWD (2025) 188 final]; Document de lucru al serviciilor Comisiei – Evaluarea Strategiei UE în materie de droguri 2021-2025 și a Planului de acțiune al UE în materie de droguri 2021-2025 [SWD(2025) 187 final].]  [15:  https://ec.europa.eu/commission/presscorner/detail/en/ip_23_1936.]  [16:  Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor privind ProtectEU: o strategie europeană de securitate internă [COM(2025) 148 final].]  [17:  Comunicarea comună către Parlamentul European, Consiliul European, Consiliu, Comitetul Economic și Social European și Comitetul Regiunilor referitoare la Strategia europeană privind o Uniune a pregătirii [JOIN(2025) 130 final].]  [18: Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor, Uniunea europeană a sănătății: acționăm împreună pentru sănătatea oamenilor [COM(2024) 206 final].]  [19: Regulamentul (UE) 2022/2371 al Parlamentului European și al Consiliului din 23 noiembrie 2022 privind amenințările transfrontaliere grave pentru sănătate și de abrogare a Deciziei nr. 1082/2013/UE (Text cu relevanță pentru SEE) (JO L 314, 6.12.2022, p. 26). ]  [20:  Propunere de regulament al Parlamentului European și al Consiliului privind monitorizarea și controlul precursorilor de droguri și de abrogare a Regulamentelor (CE) nr. 273/2004 și (CE) nr. 111/2005 [COM(2025) 747 final].] 

Luând act de rezultatele evaluării, care au evidențiat necesitatea de a propune un răspuns operațional la situația drogurilor, Comisia completează strategia cu un plan de acțiune specific al UE de combatere a traficului de droguri pentru a neutraliza rețelele de criminalitate organizată din spatele traficului de droguri, vizând rutele și metodele infracționale ale acestora. Pe baza priorităților identificate în strategie, planul de acțiune prezintă acțiuni concrete urgente care trebuie întreprinse la nivelul UE în perioada 2026-2030. Acest plan de acțiune include 19 acțiuni operaționale care vor îndeplini în primul rând angajamentul strategic de a consolida securitatea UE, dar și de a îmbunătăți pregătirea, de a aborda efectele negative cauzate de recrutarea tinerilor și de a construi parteneriate solide pentru combaterea traficului de droguri. 

Dinamica cererii și ofertei de droguri ilicite evoluează rapid, fiind determinată de rețelele infracționale mondiale influente și stimulată de evoluțiile geopolitice și tehnologice[footnoteRef:21]. Apar rapid substanțe psihoactive noi, cu un potențial mai mare de toxicitate și de dependență, ceea ce sporește riscurile de otrăvire și de decese cauzate de droguri. Îmbunătățirea pregătirii Europei în ceea ce privește aspectele de sănătate, sociale și de securitate legate de droguri este esențială. [21:  Europol (2025), Evaluarea amenințării pe care o reprezintă formele grave de criminalitate și criminalitatea organizată în Uniunea Europeană – Criminalitatea gravă și organizată își schimbă caracterul.] 

[bookmark: _Toc209853376][bookmark: _Toc212204020][bookmark: _Toc139286731][bookmark: _Toc497655296]Prioritatea strategică 1 – Consolidarea pregătirii UE pentru abordarea amenințărilor legate de droguri
[bookmark: _Hlk207112332]UE trebuie să intensifice monitorizarea situației drogurilor în UE, actualizându-și sistemele și rețelele de colectare, analiză și diseminare a datelor pentru a anticipa și a răspunde mai bine noilor provocări în materie de droguri, inclusiv prin măsuri de pregătire și alte răspunsuri bazate pe dovezi.
[bookmark: _Toc212204021] Creșterea gradului de conștientizare a riscurilor și consolidarea abordării orientate spre viitor a UE
Consolidarea conștientizării situației de către UE înseamnă îmbunătățirea capacității acesteia de a analiza rapid și de a face schimb de date cu privire la tendințele emergente. EUDA oferă instrumente esențiale, cum ar fi rețeaua europeană de laboratoare criminalistice și toxicologice, care trebuie să fie implementate în mod eficace pentru a spori pregătirea UE.
Agențiile UE, în special EUDA și Europol, ar trebui să îmbunătățească promptitudinea monitorizării la nivelul UE a situației drogurilor, în strânsă cooperare cu statele membre. EUDA va oferi asistență statelor membre în ceea ce privește îmbunătățirea colectării unificate a datelor, utilizând surse precum instrumentele de informații geospațiale ale Oficiului European de Statistică (Eurostat) și datele Centrului European de Prevenire și Control al Bolilor (ECDC). Aceasta va utiliza abordări inovatoare pentru a identifica semnalele timpurii care indică modificări ale situației drogurilor, pe baza analizelor existente ale datelor provenite din urgențele spitalicești, din reziduurile de seringi sau din apele uzate municipale.
Având în vedere apariția rapidă și continuă de substanțe noi, schimbul rapid de informații în întreaga UE este esențial. În acest scop, EUDA va moderniza Sistemul european de avertizare timpurie pentru a identifica rapid noile substanțe psihoactive, pentru a monitoriza compoziția și potența acestora, pentru a evalua efectele negative ale acestora și pentru a furniza aceste informații statelor membre în mod sistematic. Rețeaua europeană de laboratoare criminalistice și toxicologice va sprijini acest schimb de informații și va oferi cunoștințe de specialitate la nivelul UE. În plus, în anumite cazuri de amenințare transfrontalieră gravă pentru sănătate, autoritățile statelor membre sau Comisia trebuie să notifice o alertă în sistemul de alertă precoce și răspuns[footnoteRef:22] pentru a garanta un răspuns mai eficace. [22:  Regulamentul (UE) 2022/2371 al Parlamentului European și al Consiliului din 23 noiembrie 2022 privind amenințările transfrontaliere grave pentru sănătate și de abrogare a Deciziei nr. 1082/2013/UE (JO L 314, 6.12.2022, p. 26).] 

[bookmark: _Hlk211002515]În sfârșit, UE și statele membre ar trebui să își consolideze capacitățile de analiză prospectivă prin mobilizarea sistemelor de date noi și existente. Acest lucru va contribui la anticiparea evoluțiilor pe termen mediu și lung ale tendințelor în materie de droguri, cum ar fi impactul digitalizării, riscurile pentru tineri și creșterea consumului de droguri sintetice. EUDA își va intensifica activitățile de previzionare și de analiză prospectivă pentru a identifica deficiențele de pe piețele drogurilor, inclusiv efectul digitalizării, impactul potențial al noilor droguri sintetice și provocările generate de schimbările de politică.
[bookmark: _Toc212204023][bookmark: _Hlk213684918] Consolidarea capacității de răspuns a UE
UE trebuie să fie mai bine pregătită să răspundă amenințărilor emergente legate de droguri. În acest scop, EUDA, în colaborare cu experți naționali, va elabora evaluări ale amenințărilor pentru sănătate și securitate legate de droguri. Evaluările vor include opțiuni clare de răspuns pentru a contribui la atenuarea amenințărilor, atât la nivel național, cât și la nivelul UE[footnoteRef:23]. Pregătirea UE trebuie să acopere creșterea numărului de noi droguri sintetice potente. Prin urmare, EUDA va iniția o evaluare a amenințărilor dedicată opioidelor sintetice extrem de potente din Europa. [23:  În sinergie cu evaluarea privind planificarea prevenirii, pregătirii și răspunsului în temeiul articolului 8 din Regulamentul (UE) 2022/2371 privind amenințările transfrontaliere grave pentru sănătate.] 

[bookmark: _Hlk209168760]În plus, în completarea eforturilor UE din cadrul planului Uniunii de prevenire, pregătire și răspuns la crizele sanitare[footnoteRef:24], statele membre ar trebui să elaboreze măsuri naționale de pregătire și răspuns. Statele membre ar trebui să se asigure că sistemele lor pot anticipa, preveni și atenua amenințările, inclusiv prin implementarea rapidă a contramăsurilor medicale și a materialelor de reducere a efectelor negative. [24:  Documentul de lucru al serviciilor Comisiei de introducere a planului Uniunii de prevenire, pregătire și răspuns la crizele sanitare [SWD(2025) 393 final].] 

EUDA va emite, de asemenea, alerte rapide specifice în materie de sănătate și securitate cu privire la riscurile grave legate de droguri, cum ar fi drogurile sintetice extrem de potente, prin intermediul sistemului european de alertă în materie de droguri[footnoteRef:25]. Acest sistem de alertă va contribui la o comunicare eficientă și în timp util a riscurilor, conectându-se la sistemele naționale de alertă și ajungând direct la practicienii din domeniul sănătății și la agenții de aplicare a legii. [25:  Articolul 13 din Regulamentul (UE) 2023/1322 al Parlamentului European și al Consiliului din 27 iunie 2023 cu privire la Agenția Uniunii Europene privind Drogurile (EUDA) și de abrogare a Regulamentului (CE) nr. 1920/2006 (JO L 166, 30.6.2023, p. 6).] 

[bookmark: _Toc209853377][bookmark: _Hlk213683688][bookmark: _Toc212204024] Reunirea eforturilor de cercetare
[bookmark: _Hlk213684297]Eforturile la nivelul UE și la nivel național ar trebui să se concentreze pe o mai bună înțelegere a lacunelor în materie de cercetare privind comportamentul legat de consumul de droguri, opțiunile de tratament, policonsumul de substanțe, tulburările psihice și impactul traficului de droguri asupra societății. Prin intermediul dialogurilor în domeniul cercetării[footnoteRef:26], UE urmărește să faciliteze schimbul de cunoștințe și să stabilească priorități de cercetare. EUDA va crea o bază de date de cercetare în materie de droguri și o comunitate de cunoștințe, care să reunească factori de decizie, oameni de știință, societatea civilă și experți din teren pentru a elimina lacunele critice în materie de cunoștințe. Pentru a promova inovarea în sectorul securității care să aducă beneficii directe autorităților de aplicare a legii, Comisia Europeană va cartografia nevoile tehnologice și operaționale urgente ale autorităților de aplicare a legii în vederea combaterii criminalității organizate, inclusiv a traficului de droguri. [26:  Schimb anual privind cercetarea în materie de droguri în cadrul Grupului de lucru orizontal pentru substanțe stupefiante în vederea consolidării legăturilor și a colaborării în materie de cercetare legată de politici la nivelul UE, instituit în urma Concluziilor Consiliului din decembrie 2009 privind consolidarea capacității de cercetare a UE în domeniul drogurilor ilicite (17177/09).
] 

[bookmark: _Hlk213683436]Inovarea rămâne esențială pentru abordarea amenințărilor emergente pentru sănătate și securitate reprezentate de droguri, cum ar fi noile substanțe psihoactive și noile forme de consum, inclusiv vapatul. Valorificând noile tehnologii și inteligența artificială, UE și statele membre ar trebui să asigure o finanțare adecvată pentru inovare, îmbunătățind tehnologiile de detectare care integrează IA pentru a identifica rapid precursorii la frontierele UE și pentru a sprijini autoritățile de aplicare a legii în destructurarea producției de droguri. Comisia, sprijinită de Europol și EUDA, va coordona diseminarea practicilor inovatoare către actorii din sectorul drogurilor. Instrumentele inovatoare de cartografiere a zonelor rurale de producție, a coridoarelor de trafic și a zonelor cu risc ecologic trebuie extinse pentru a îmbunătăți imaginea de ansamblu a informațiilor. Ar trebui oferite cursuri de formare pentru a îmbunătăți competențele tehnice ale autorităților de aplicare a legii, completate de cercetări în curs pentru a perfecționa tabloul informațiilor, asigurând o înțelegere cuprinzătoare și un răspuns eficace la provocările legate de droguri.
Prin intermediul programelor UE de finanțare a cercetării și a inovării, Comisia va stimula cercetarea pentru a înțelege tulburările și modelele comportamentale legate de consumul de droguri, promovând în același timp terapii inovatoare pentru consumul de substanțe stimulante și valorificând opioidele și substanțele psihoactive în condiții de siguranță în scopuri medicale. Promovarea instrumentelor digitale și a aplicațiilor de asistență medicală este esențială pentru optimizarea sistemelor de sănătate și sociale.
[bookmark: _Hlk214030248][bookmark: _Hlk214026172]În acest context, spațiul european al datelor privind sănătatea (EHDS) va facilita accesul securizat la datele electronice privind sănătatea în toate statele membre, sprijinind cercetarea, inovarea și elaborarea de politici publice privind tendințele în materie de sănătate legate de droguri, rezultatele tratamentelor și impactul noilor substanțe psihoactive[footnoteRef:27]. [27:  Regulamentul (UE) 2025/327 al Parlamentului European și al Consiliului din 11 februarie 2025 referitor la spațiul european al datelor privind sănătatea și de modificare a Directivei 2011/24/UE și a Regulamentului (UE) 2024/2847 (JO L, 2025/327, 5.3.2025).] 

	Priorități esențiale 

Comisia și statele membre, cu sprijinul agențiilor relevante ale UE, ar trebui:
· să faciliteze schimbul de cunoștințe și identificarea priorităților de cercetare prin dialoguri în domeniul cercetării; 
· să coordoneze sprijinul operațional și diseminarea practicilor și a soluțiilor inovatoare către actorii relevanți din sectorul drogurilor.
În conformitate cu mandatul său extins, EUDA:
· va moderniza Sistemul european de avertizare timpurie pentru a identifica rapid și sistematic noile substanțe psihoactive și va disemina aceste informații în rândul statelor membre; 
· va implementa un sistem european de alertă în materie de droguri pentru a emite alerte rapide specifice în materie de sănătate și securitate cu privire la riscurile grave legate de droguri;
· va elabora evaluări ale amenințărilor privind noile amenințări pentru sănătate și securitate legate de droguri și va efectua o evaluare specifică a amenințărilor privind opioidele sintetice extrem de potente din Europa;
· va îmbunătăți monitorizarea în timp util a situației drogurilor prin intensificarea colectării de date la nivelul UE, în special pe baza raportării rapide din partea punctelor focale naționale Reitox[footnoteRef:28]. [28:  Rețeaua europeană de informare privind drogurile și toxicomania („rețeaua Reitox”).] 

Statele membre sunt încurajate:
· să elaboreze măsuri naționale de pregătire și răspuns cu acțiuni de anticipare și atenuare a amenințărilor noi și emergente legate de droguri.



PROTEJAREA SĂNĂTĂȚII PUBLICE

Sănătatea publică este puternic afectată de disponibilitatea și utilizarea tot mai mare a unor droguri ilicite variate și potente. Prin urmare, reducerea cererii se menține în prima linie a răspunsului UE la consumul de droguri ilicite. Împreună cu eforturile de reducere a efectelor negative, o gamă largă de măsuri ar trebui să conlucreze pentru a atinge trei obiective principale: reducerea consumului de droguri, asigurarea unui tratament accesibil pentru toți și sprijinirea recuperării și a reintegrării sociale a persoanelor cu tulburări legate de consumul de droguri.
[bookmark: _Toc209853379][bookmark: _Toc212204026][bookmark: _Toc416610028][bookmark: _Toc434218353]Prioritatea strategică 2: punerea în aplicare a prevenirii și a conștientizării riscurilor bazate pe dovezi
UE ar trebui să se implice activ în prevenirea și reducerea consumului de droguri prin punerea în aplicare și extinderea unor activități solide de prevenire și de conștientizare în toate statele membre, intensificând în același timp intervențiile eficace și bazate pe dovezi în domeniul sănătății.
2.1. [bookmark: _Hlk212204160] Consolidarea activităților eficace de prevenire 
Prevenirea bazată pe dovezi ar trebui să se afle în centrul abordării UE în materie de sănătate publică pentru a reduce riscurile dependenței de droguri și efectele negative legate de droguri. Prin urmare, statele membre ar trebui să intensifice activitățile de prevenire universale. Programele de prevenire timpurie ar trebui să consolideze reziliența, să îmbunătățească educația pentru sănătate și să promoveze deprinderi de viață și stiluri de viață sănătoase. Ar trebui puse în aplicare activități de prevenire în domeniul mediului pentru a reduce expunerea persoanelor la consumul de substanțe și dependența de acestea[footnoteRef:29]. Pentru a consolida în mod semnificativ reziliența cetățenilor, activitățile de prevenire a consumului de droguri trebuie să fie integrate în intervenții care abordează alți factori esențiali pentru sănătate, cum ar fi consumul de tutun și consumul nociv de alcool, împreună cu inițiative cuprinzătoare de promovare a sănătății. [29:  Intervențiile de mediu sunt măsuri de reglementare, economice și fizice menite să schimbe contextul cultural, social, fizic și economic în care oamenii iau decizii (cu privire la consumul de droguri) și să sprijine alegeri mai sănătoase.] 

[bookmark: _Hlk214030799]Comisia își va intensifica activitatea privind sănătatea preventivă prin inițiative privind bolile cardiovasculare și sănătatea mintală în temeiul cadrului UE privind bolile netransmisibile „Mai sănătoși împreună”[footnoteRef:30]. Această abordare contribuie la reducerea consumului de droguri și la consolidarea rezilienței sănătății mintale împotriva tulburărilor legate de consumul de substanțe. Comisia sprijină statele membre cu o abordare cuprinzătoare a sănătății mintale printr-o comunicare specifică[footnoteRef:31], axată pe grupurile vulnerabile și pe inegalitățile în materie de sănătate. Printre inițiativele-cheie se numără consolidarea capacităților statelor membre în colaborare cu Organizația Mondială a Sănătății (OMS)[footnoteRef:32] și instituirea EU-PROMENS[footnoteRef:33], un program de formare și de schimb privind sănătatea mintală, cu accent pe sprijinirea grupurilor vulnerabile. [30:  Mai sănătoși împreună – Inițiativa UE privind bolile netransmisibile – Sănătate publică.]  [31:  Sănătate mintală – Sănătate publică – Comisia Europeană.]  [32:  who.int/europe/activities/partnering-with-the-european-union-(eu)-to-tackle-mental-health-challenges.]  [33:  Pagina proiectului EU-PROMENS – EU-PROMENS.] 

În același timp, trebuie să îmbunătățim percepția cetățenilor cu privire la riscurile pentru sănătate și securitate legate de consumul de droguri și de producția și traficul de droguri. Un motiv serios de îngrijorare este utilizarea tot mai frecventă a substanțelor stimulante precum cocaina, care nu numai că prezintă provocări semnificative pentru sănătatea publică, inclusiv riscuri pe termen lung pentru sănătate[footnoteRef:34], ci generează și preocupări în materie de securitate legate de violența și criminalitatea asociate pieței cocainei[footnoteRef:35]. Prin urmare, UE ar trebui să promoveze comunicările privind conștientizarea bazată pe dovezi. Pentru a aborda aceste aspecte într-un mod mai eficace, EUDA va ajuta statele membre să dezvolte activități eficace de conștientizare care să vizeze domenii prioritare, inclusiv consumul de cocaină și noile droguri sintetice potente.  [34:  EUDA (2025), Raportul european privind drogurile 2025. Tendințe și evoluții.]  [35:  EUDA și Europol (2024), Ecosistemul piețelor de droguri din UE: informații esențiale pentru politici și practici.] 

În plus, statele membre ar trebui să se concentreze pe crearea și promovarea unor măsuri de prevenire specifice, concepute special pentru grupurile deosebit de vulnerabile la expunerea la droguri ilicite. Printre acestea se numără tinerii expuși riscului de a experimenta consumul de droguri sau care au experimentat deja consumul de droguri și persoanele cu tulburări psihice acute și cronice. Activitățile de prevenire specifice ar trebui să se bazeze pe știință și să fie adaptate la contexte socioeconomice și culturale specifice și să fie puse în aplicare într-o varietate de contexte, cum ar fi școlile, sportul, viața de noapte, internetul și platformele de comunicare socială, precum și închisorile.
2.2. [bookmark: _Toc212204027] Diseminarea dovezilor pentru activități de prevenire eficace
UE ar trebui să promoveze punerea în aplicare a unor programe de conștientizare și prevenire bazate pe dovezi, monitorizarea noilor intervenții, revizuirea eficacității acestora și diseminarea celor mai bune practici.
[bookmark: _Hlk211003335]Punerea în aplicare a standardelor de calitate existente în materie de prevenire ar trebui consolidată în toate statele membre. Standardele minime de calitate referitoare la reducerea cererii, standardele europene de calitate în materie de prevenire a consumului de droguri, Biroul Națiunilor Unite pentru Droguri și Criminalitate (UNODC)/standardele internaționale ale OMS privind prevenirea consumului de droguri și programa europeană de prevenire oferă orientări practice pentru o prevenire eficace. Ar trebui consolidate eforturile naționale de îmbunătățire a calității activităților de prevenire, tratament și îngrijire prin dezvoltarea unor module de formare pentru practicieni, profesioniștii din domeniul sănătății, asistenții sociali, autoritățile de aplicare a legii și factorii de decizie.
[bookmark: _Toc212204028][bookmark: _Toc1947191917][bookmark: _Toc1237853495][bookmark: _Toc209853380]Prioritatea strategică 3: îmbunătățirea tratamentului, a recuperării și a reintegrării
Statele membre ar trebui să se asigure că consumatorii de droguri au acces la asistență medicală și socială prin furnizarea unui tratament la prețuri accesibile, aliniat la activitățile de reintegrare și incluziune socială.
3.1. [bookmark: _Toc212204029] Facilitarea accesului la opțiuni de tratament voluntare, integrate și adaptate
Consumatorii de droguri ar trebui să aibă acces ușor și în timp util la un tratament la prețuri accesibile, de calitate și adaptat, în conformitate cu dreptul la îngrijire prevăzut în Pilonul european al drepturilor sociale[footnoteRef:36]. Având în vedere varietatea de droguri ilicite aflate în circulație, disponibilitatea și utilizarea insuficiente ale tratamentului au un impact negativ asupra sănătății. [36:  Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor privind instituirea unui Pilon european al drepturilor sociale [COM(2017) 250 final].] 

Prin urmare, sistemele naționale și regionale de sănătate ar trebui să depună eforturi pentru a-și îmbunătăți capacitatea de a oferi servicii eficace de tratament și de recuperare centrate pe oameni pentru tulburările legate de consumul de droguri în întreaga Europă, inclusiv în regiunile mai puțin dezvoltate, în zonele rurale și îndepărtate și în regiunile ultraperiferice ale UE. 
Recunoscând că nevoile persoanelor variază, statele membre sunt încurajate să ofere o gamă largă de opțiuni de tratament bazate pe dovezi, în cadrul unui sistem continuu de îngrijire. Aceasta include servicii integrate pentru persoanele care se confruntă cu policonsumul de substanțe și cele cu probleme concomitente de sănătate mintală și legate de droguri[footnoteRef:37]. Sunt necesare opțiuni suplimentare de tratament pentru a aborda utilizarea substanțelor stimulante, cum ar fi cocaina. Serviciile integrate de tratament pentru consumul de droguri ar trebui să combine serviciile de sănătate, serviciile sociale și, după caz, serviciile de aplicare a legii, pentru a reflecta interconectarea dintre sănătate, bunăstarea socială și siguranță. [37:  Concluziile Consiliului din decembrie 2023 privind persoanele cu tulburări legate de consumul de droguri care se manifestă concomitent cu alte tulburări psihice (16112/23).] 

În plus, statele membre ar trebui să intensifice prevenirea, tratamentul și îngrijirea legate de droguri în închisori pentru a aborda prevalența mai mare a consumului de droguri în mediul penitenciar în comparație cu populația generală. Tratamentul, reabilitarea și recuperarea trebuie să continue, atât în timpul încarcerării, cât și la eliberare.
Accesul la tratament în Europa ar trebui să fie voluntar și de înaltă calitate. Statele membre ar trebui să îmbunătățească tratamentul furnizat în ceea ce privește calitatea acestuia pentru a corespunde celor mai recente dovezi științifice și nevoilor în continuă evoluție ale societății. Prin urmare, statele membre sunt încurajate să actualizeze și să pună în aplicare standardele minime de calitate referitoare la reducerea cererii de droguri adoptate de Consiliu în 2015[footnoteRef:38] și să colaboreze cu organizațiile societății civile și cu grupurile colegiale. EUDA va sprijini aceste eforturi, evaluând calitatea intervențiilor la nivel național, regional și local (calitatea UE) și elaborând orientări cuprinzătoare la nivelul UE privind standardele de calitate. [38:  Concluziile Consiliului din septembrie 2018 privind punerea în aplicare a Planului de acțiune al UE în materie de droguri (2013-2016) în ceea ce privește standardele minime de calitate referitoare la reducerea cererii de droguri în Uniunea Europeană (11985/15).] 

3.2. [bookmark: _Toc212204030] Promovarea reintegrării și a incluziunii sociale
Serviciile de tratament pentru consumul de droguri ar trebui să fie completate de activități care să stimuleze recuperarea și reintegrarea socială, promovând o abordare la nivelul întregii societăți. Pentru a preveni situațiile în care se pierd din vedere persoane, este esențial să se încurajeze colaborarea activă dintre serviciile de sănătate, serviciile sociale, serviciile de ocupare a forței de muncă, serviciile pentru tineret și serviciile de reducere a efectelor negative.
Consumul de droguri poate fi atât o consecință, cât și o cauză a excluziunii sociale. Statele membre trebuie să îmbunătățească reintegrarea persoanelor cu tulburări legate de consumul de droguri în comunitate și pe piața forței de muncă. Acest lucru contribuie la reducerea consumului de droguri și a riscului de recidivă după tratament. Pentru a contribui la aceste eforturi, Comisia va promova integrarea socioeconomică a persoanelor aflate în situații vulnerabile, inclusiv a consumatorilor de droguri, prin intermediul instrumentelor de cheltuieli actuale și viitoare ale UE, cum ar fi Fondul social european Plus (FSE +) și Fondul european de dezvoltare regională (FEDR) sau planurile de parteneriat naționale și regionale propuse pentru perioada de după 2028.
[bookmark: _Hlk213685773][bookmark: _Hlk213686081]Măsurile sociale pot aduce, de asemenea, o schimbare reală pentru consumatorii de droguri, în special pentru persoanele expuse, de asemenea, riscului de sărăcie, de excluziune socială sau de lipsă de adăpost. Statele membre sunt încurajate să pună în aplicare măsuri de sprijin social destinate consumatorilor de droguri, inclusiv prin proiecte comunitare și inter pares legate de recuperare, locuințe, asistență pentru sănătatea mintală și oportunități de angajare. Comisia va consolida măsurile pentru abordarea dimensiunilor multiple și a cauzelor structurale ale excluziunii și va consolida accesul la serviciile sociale și de sprijin, inclusiv în contextul viitoarei strategii a UE pentru combaterea sărăciei. În plus, ca parte a Platformei europene pentru combaterea fenomenului lipsei de adăpost, Comisia va stabili nevoile grupurilor vulnerabile, inclusiv ale consumatorilor de droguri, și va combate lipsa de adăpost în cadrul tuturor politicilor.
Integrarea politicilor sociale și de securitate este esențială. Alternativele la arestarea preventivă[footnoteRef:39] și la sancțiunile coercitive[footnoteRef:40] pot contribui la reintegrarea socioeconomică a persoanelor care comit infracțiuni legate de droguri, la reducerea recidivei, la reducerea stigmatizării și, eventual, la reducerea costurilor judiciare, îmbunătățind în același timp rezultatele în materie de securitate. Statele membre ar trebui să consolideze și să extindă disponibilitatea unor astfel de alternative pentru a conecta mai bine sistemul penal, sistemul social și sistemul de sănătate, în special pentru tineri. [39:  Recomandarea (UE) 2023/681 a Comisiei din 8 decembrie 2022 privind drepturile procedurale ale persoanelor suspectate și acuzate care fac obiectul arestării preventive și privind condițiile materiale de detenție (JO L 86, 24.3.2023, p. 44).]  [40:  Alternativele la măsurile coercitive sunt definite ca măsuri care au un anumit element de reabilitare sau care constituie o măsură non-intervenționistă (de exemplu, decizia de a nu pune sub acuzare sau de neîncepere a urmăririi penale) și cele utilizate în locul detenției sau al altor pedepse (de exemplu, o pedeapsă cu suspendare însoțită de tratament pentru consumul de droguri). ] 

Pentru a disemina dovezile științifice și cele mai bune practici către o gamă mai largă de profesioniști, EUDA va lansa o nouă platformă de învățare – PLATO 2.0 – în cadrul căreia vor fi puse la dispoziție posibilități de învățare online extinse și adaptate privind reintegrarea socială.
	Priorități esențiale

Comisia:
· va intensifica eforturile în materie de sănătate preventivă, prin punerea în aplicare a inițiativei UE privind bolile netransmisibile „Mai sănătoși împreună”;
· va continua proiectele sale emblematice menționate în Comunicarea privind o abordare cuprinzătoare cu privire la sănătatea mintală.
EUDA:
· va sprijini statele membre în conceperea unor activități eficace de conștientizare cu privire la impactul consumului de droguri și al traficului de droguri;
· va elabora și va promova orientări cuprinzătoare la nivelul UE privind standardele minime de calitate și va consilia statele membre cu privire la punerea în aplicare a prevenirii și tratamentului eficace.
Statele membre sunt încurajate:
· să intensifice prevenirea sanitară universală și de mediu și să dezvolte și să pună în aplicare activități de prevenire bazate pe dovezi, concepute special pentru grupurile aflate în situații vulnerabile și pentru tineri; 
· să consolideze disponibilitatea opțiunilor de tratament bazate pe dovezi integrate într-un sistem continuu de îngrijire și să abordeze utilizarea sporită a substanțelor stimulante;
· să promoveze integrarea consumatorilor de droguri prin măsuri de sprijin social, precum și să consolideze și să extindă disponibilitatea alternativelor la arestarea preventivă și la sancțiunile coercitive pentru infracțiunile legate de droguri.



[bookmark: _Toc212204031][bookmark: _Toc994651224][bookmark: _Toc1612774910]Îmbunătățirea securității și protejarea societății

Rețelele de trafic de droguri operează la nivel mondial și aduc cu ele violență, corupție, infiltrare în economia legală și prejudicii societății. Rețelele de trafic introduc în UE cantități fără precedent de cocaină, precum și alte droguri ilicite. Prevenirea și neutralizarea criminalității legate de droguri sunt esențiale pentru destructurarea rețelelor infracționale, perturbarea rutelor de trafic și desființarea instalațiilor de producție a drogurilor. 
[bookmark: _Toc209853382]Strategia oferă un cadru cuprinzător pentru abordarea situației drogurilor, concentrându-se asupra aspectelor-cheie legate de traficul de droguri. Aceasta este completată de un plan de acțiune specific care definește acțiunile prioritare specifice care necesită dezvoltare suplimentară sau eforturi sporite. Planul de acțiune urmărește să consolideze securitatea ca răspuns la situația actuală a drogurilor și poate fi completat cu măsuri suplimentare, în funcție de evoluția situației drogurilor. 
[bookmark: _Toc212204032][bookmark: _Toc1008503275][bookmark: _Toc1732487370]Prioritatea strategică 4: consolidarea cooperării în materie de asigurare a respectării legii și a cooperării judiciare 
UE își va intensifica eforturile de destructurare a rețelelor infracționale cu grad ridicat de risc care contribuie la proliferarea drogurilor ilicite pe teritoriul său. Acest lucru implică propunerea unor norme mai stricte de combatere a criminalității organizate, consolidarea capacităților autorităților de aplicare a legii și ale autorităților judiciare în ceea ce privește cercetarea și urmărirea penală, recuperarea veniturilor obținute din activități infracționale și neutralizarea operațiunilor infracționale în cadrul sistemelor penitenciare.
4.1.  Un cadru juridic eficace de combatere a traficului de droguri 
În 2026, Comisia va propune norme revizuite de combatere a criminalității organizate, care vor consolida opțiunile de dezmembrare a rețelelor de criminalitate organizată din spatele traficului de droguri. În plus, aceasta va evalua Decizia-cadru privind traficul de droguri[footnoteRef:41] pentru a evalua dacă aceasta rămâne adecvată scopului, evaluând în special contribuția sa la o cooperare transfrontalieră eficace. Comisia va evalua, de asemenea, necesitatea de a consolida ordinul european de anchetă pentru a îmbunătăți colectarea transfrontalieră de probe în materie penală. [41:  Decizia-cadru 2004/757/JAI a Consiliului din 25 octombrie 2004 de stabilire a dispozițiilor minime privind elementele constitutive ale infracțiunilor și sancțiunile aplicabile în domeniul traficului ilicit de droguri (JO L 335, 11.11.2004, p. 8).] 

4.2.  Consolidarea capacităților autorităților de aplicare a legii și ale autorităților judiciare
Cercetarea criminalității organizate și a operațiunilor de trafic de droguri în peisajul infracțional actual reprezintă o provocare. Dezmembrarea eficace a acestor rețele necesită eforturi coordonate din partea autorităților de aplicare a legii și a autorităților judiciare, sprijinite de o cooperare și de un schimb de informații transfrontaliere solide. Pe măsură ce rețelele infracționale devin din ce în ce mai sofisticate, răspunsurile autorităților de aplicare a legii și ale autorităților judiciare trebuie să se adapteze, utilizând noile tehnologii și IA. Statele membre ar trebui să acorde prioritate consolidării capacităților acestor autorități de a detecta, cerceta și urmări penal în mod eficace traficul de droguri, utilizând instrumente juridice și operaționale îmbunătățite. 
Consolidarea Platformei multidisciplinare europene împotriva amenințărilor infracționale (EMPACT) va stimula colaborarea operațională transfrontalieră. Noul ciclu EMPACT a identificat priorități esențiale pentru combaterea traficului de droguri și pentru identificarea și neutralizarea celor mai amenințătoare rețele infracționale[footnoteRef:42]. [42:  Concluziile Consiliului din iunie 2025 privind consolidarea EMPACT și prioritățile UE în materie de criminalitate pentru următorul ciclu EMPACT 2026-2029 (9397/25).] 

Agențiile și organismele UE vor sprijini autoritățile naționale în combaterea traficului de droguri. Activitățile Europol privind traficul de droguri oferă un cadru pentru cooperarea operațională. Mandatul său va fi consolidat, astfel cum s-a anunțat în strategia de securitate internă ProtectEU, oferind sprijin consolidat statelor membre în combaterea traficului de droguri. Eurojust sprijină autoritățile judiciare naționale în urmărirea penală eficientă a rețelelor de trafic de droguri. Mandatul său consolidat va contribui, de asemenea, la combaterea traficului de droguri prin creșterea capacității Eurojust de a sprijini cercetarea și urmărirea penală a infracțiunilor legate de droguri. Noua Autoritate vamală a Uniunii Europene și Platforma de date vamale a UE vor oferi autorităților vamale instrumente mai eficace pentru a efectua analize de risc la nivelul UE și pentru a îmbunătăți în continuare cooperarea dintre autoritățile vamale și alte organisme de aplicare a legii.
Mandatul actualizat al EUDA îi sporește capacitatea de a monitoriza dezvoltarea pieței drogurilor și de a oferi răspunsuri bazate pe dovezi pentru a le contracara. CEPOL, Agenția Uniunii Europene pentru Formare în Materie de Aplicare a Legii, își va intensifica sprijinul acordat statelor membre prin consolidarea capacităților și formare. Consolidarea planificată a Frontex, Agenția Europeană pentru Poliția de Frontieră și Garda de Coastă, îi va pune la dispoziție tehnologii avansate de supraveghere și instrumente de conștientizare a situației. Acest lucru va consolida capacitatea Frontex de a detecta, preveni și combate criminalitatea transfrontalieră la frontierele externe, inclusiv traficul de droguri. Ar trebui dezvoltate sinergii suplimentare cu programul privind conectivitatea securizată și cu programele spațiale ale UE pentru a consolida capacitățile Frontex în domeniul comunicării securizate, al poziționării, navigației și sincronizării reziliente și al observării Pământului.
4.3.  Urmărirea banilor în lupta împotriva organizațiilor criminale
Urmărirea banilor este esențială pentru combaterea criminalității organizate și a rețelelor de trafic de droguri. În 2024, UE a consolidat cadrul juridic privind combaterea spălării banilor[footnoteRef:43], precum și privind recuperarea și confiscarea activelor, subliniind importanța investigațiilor financiare pentru neutralizarea organizațiilor criminale. Statele membre ar trebui să încorporeze fără întârziere în legislația națională normele consolidate privind recuperarea și confiscarea activelor[footnoteRef:44] și să le utilizeze la întregul lor potențial.  [43:  Regulamentul (UE) 2024/1624 al Parlamentului European și a Consiliului din 31 mai 2024 privind prevenirea utilizării sistemului financiar în scopul spălării banilor sau finanțării terorismului (JO L, 2024/1624, 19.6.2024).]  [44:  Directiva (UE) 2024/1260 a Parlamentului European și a Consiliului din 24 aprilie 2024 privind recuperarea și 
confiscarea activelor (JO L, 2024/1260, 2.5.2024).] 

Pentru a proteja comunitățile locale și întreprinderile legitime, UE și statele membre ar trebui să își intensifice eforturile de detectare și prevenire a infiltrării criminalității în întreprinderile legale, urmând abordarea administrativă[footnoteRef:45]. Pentru a urmări și a confisca activele provenite din săvârșirea de infracțiuni, UE trebuie să exploreze practici inovatoare de detectare a spălării banilor și de urmărire a profiturilor provenite din criminalitatea organizată. Astfel cum s-a subliniat în strategia de securitate internă ProtectEU, Comisia analizează fezabilitatea unui nou sistem la nivelul UE de urmărire a finanțării terorismului. Pentru a răspunde amenințării pe care o reprezintă criminalitatea organizată, Comisia va extinde evaluarea pentru a acoperi și profiturile provenite din criminalitatea organizată. [45:  Concluziile Consiliului din iunie 2016 privind abordarea administrativă pentru prevenirea și combaterea criminalității grave și organizate (9935/2016).] 

În plus, eforturile vor fi direcționate către îmbunătățirea utilizării tehnologiilor, cum ar fi analiza avansată și IA, pentru a urmări tranzacțiile cu criptoactive, punând accentul pe operațiunile financiare ale organizațiilor criminale, în special în scenariile de combatere a infracțiunilor ca prestații de servicii.
Corupția alimentează fiecare etapă a traficului de droguri, subminând economia licită și mergând adesea mână în mână cu intimidarea. Combaterea corupției rămâne o prioritate esențială pentru destructurarea criminalității organizate și a traficului de droguri. Prin intermediul viitoarei strategii anticorupție a UE, Comisia va consolida măsurile de abordare a amenințării și a utilizării corupției de către criminalitatea organizată. În plus, Comisia va colabora cu colegiuitorii pentru a permite adoptarea rapidă a Directivei privind combaterea corupției[footnoteRef:46]. [46:  Propunere de directivă a Parlamentului European și a Consiliului privind combaterea corupției, de înlocuire a Deciziei-cadru 2003/568/JAI a Consiliului și a Convenției privind lupta împotriva corupției care implică funcționari ai Comunităților Europene sau funcționari ai statelor membre ale Uniunii Europene și de modificare a Directivei (UE) 2017/1371 a Parlamentului European și a Consiliului [COM(2023) 234 final].] 

4.4.  Combaterea traficului de droguri în medii privative de libertate
[bookmark: _Toc209853383][bookmark: _Toc212204033][bookmark: _Toc1875362462][bookmark: _Toc804750180]Traficul de droguri nu se oprește odată cu încarcerarea. Rețelele infracționale exploatează canalele de comunicare și utilizează vizitatorii pentru a introduce ilegal droguri în închisori și pentru a coordona operațiuni legate de droguri în afara acestora. Personalul penitenciarelor se poate confrunta cu intimidări, tentative de dare de mită sau amenințări directe. UE trebuie să protejeze siguranța publică și integritatea sistemelor de justiție împotriva acestei amenințări. Alături de statele membre, UE ar trebui să promoveze soluții bazate pe dovezi și să facă schimb de bune practici pentru neutralizarea activității infracționale în cadrul sistemelor penitenciare.
Prioritatea strategică 5: perturbarea rutelor de trafic de droguri
UE s-a angajat să neutralizeze rețelele de trafic de droguri acționând asupra rutelor de trafic pe mare, pe uscat și pe calea aerului. Se va depune un efort concentrat de combatere a traficului de droguri în spațiile online pentru a destructura aceste operațiuni ilicite și pentru a împiedica în mod semnificativ activitățile rețelelor infracționale implicate.
5.1.  Identificarea și destructurarea traficului de droguri care utilizează rute maritime
Rețelele infracționale introduc ilegal droguri la scară largă în porturile maritime europene. Rutele maritime utilizate pentru traficul de droguri sunt foarte diversificate, acesta realizându-se inclusiv prin regiunile ultraperiferice ale UE, iar rapoartele arată o schimbare a modului de operare, transporturile de droguri ajungând într-un număr mai mare de porturi europene de dimensiuni mai mici. Pentru a ascunde aceste transporturi, infractorii utilizează metode noi, adesea nedetectabile de autoritățile de aplicare a legii și de autoritățile maritime. Europol va consolida analiza strategică a traficului maritim pentru a identifica nevoile operaționale de neutralizare a noilor metode de transport și de disimulare a drogurilor.
Centrul de Analiză și Operațiuni Maritime (MAOC-N) ar trebui să își intensifice în continuare activitățile, în special monitorizarea navelor care transportă droguri ilicite pe marea liberă.
Fiind principalul cadru al UE pentru cooperarea dintre sectorul public și cel privat în combaterea traficului de droguri, Comisia va face schimb de bune practici prin intermediul Alianței portuare europene extinse, îmbunătățind reziliența porturilor din întreaga UE. Viitoarea strategie portuară a UE va pune accentul pe securitate, bazându-se pe dialogul strategic cu funcționarii guvernamentali, cu autoritățile portuare, cu sectorul privat și cu alte părți interesate importante. Scopul este de a spori securitatea și pregătirea porturilor UE. 
5.2.  Combaterea traficului de droguri pe uscat, prin intermediul serviciilor poștale și de coletărie, precum și prin intermediul aviației
Creșterea producției de droguri sintetice, combinată cu extinderea rapidă a comerțului electronic, oferă posibilități ample de trafic de droguri ilicite prin intermediul serviciilor poștale și de coletărie. Traficul prin intermediul serviciilor poștale și de coletărie al unor cantități mai mici, care sunt mai greu de detectat, alimentează în mod cumulativ operațiunile de trafic la scară largă. Pentru a îmbunătăți detectarea fluxurilor de droguri ilicite, UE va promova cooperarea dintre sectorul public și cel privat al serviciilor poștale și de coletărie, autoritățile vamale și autoritățile de aplicare a legii. Planul de acțiune de combatere a traficului de droguri include măsuri concrete pentru continuarea acestei cooperări.
Pachete cu valoare ridicată și cu volum redus care conțin pre-precursori[footnoteRef:47] sau precursori de droguri sunt din ce în ce mai mult transportate ilegal pe rutele aeriene. Pe lângă utilizarea aviației comerciale prin exploatarea curierilor umani, rețelele infracționale utilizează din ce în ce mai mult avioane private, aeronave mici și zboruri neregulate pentru a introduce ilegal droguri fără ca acestea să fie detectate. UE va depune eforturi pentru a intensifica monitorizarea și controalele de securitate ale aviației generale, inclusiv intensificarea schimbului de informații între autoritățile relevante din domeniul aviației civile și autoritățile de aplicare a legii, inclusiv autoritățile vamale.  [47:  O substanță chimică strâns înrudită cu un precursor de droguri, care nu are nicio utilizare legitimă cunoscută, cu excepția cercetării și a inovării.] 

5.3. [bookmark: _Hlk213682706] Îmbunătățirea monitorizării și a interceptării drogurilor distribuite online
[bookmark: _Toc209853384][bookmark: _Toc212204034][bookmark: _Toc1111277800][bookmark: _Toc1304292967]Infractorii utilizează atât internetul deschis, cât și internetul negru pentru a promova, a vinde și a distribui droguri ilicite. Agențiile de aplicare a legii au nevoie de capacități sporite și de sprijin operațional pentru a detecta și a investiga în mod eficace aceste activități online, inclusiv cele de pe internetul negru și de pe platformele de comunicare socială. Pentru a îmbunătăți siguranța, a proteja minorii și a combate diseminarea conținutului ilegal online, furnizorii de servicii online și autoritățile trebuie să respecte pe deplin Regulamentul privind serviciile digitale. Comisia va continua să monitorizeze și să asigure respectarea obligației de diligență de către platformele online și motoarele de căutare foarte mari în temeiul Regulamentului privind serviciile digitale. În plus, Forumul UE pentru internet va mobiliza cooperarea voluntară cu platformele online pentru a aborda provocările și a face schimb de bune practici pentru stoparea vânzărilor online de droguri și prevenirea recrutării minorilor de către rețelele infracționale, pe baza măsurilor incluse în Orientările Comisiei privind măsurile de asigurare a unui nivel ridicat de confidențialitate, siguranță și securitate pentru minori în mediul online, în temeiul articolului 28 alineatul (4) din Regulamentul (UE) 2022/2065[footnoteRef:48]. În cadrul Forumului UE pentru internet, această activitate va consolida rolul platformelor de comunicare socială în prevenirea consumului de droguri, cu un accent deosebit pe comunicarea cu tinerii, în cooperare cu EUDA[footnoteRef:49]. [48:  Regulamentul (UE) 2022/2065 al Parlamentului European și al Consiliului din 19 octombrie 2022 privind o piață unică pentru serviciile digitale și de modificare a Directivei 2000/31/CE (Regulamentul privind serviciile digitale) (JO L 277, 27.10.2022, p. 1).]  [49:  Pe baza măsurilor incluse în Orientările Comisiei privind măsurile de asigurare a unui nivel ridicat de confidențialitate, siguranță și securitate pentru minori în mediul online, în temeiul articolului 28 alineatul (4) din Regulamentul (UE) 2022/2065.] 

Prioritatea strategică 6: combaterea producției de droguri sintetice și de precursori
Pentru a aborda provocarea reprezentată de creșterea producției, a importului și a traficului de droguri sintetice, UE va intensifica eforturile operaționale de detectare și de desființare în condiții de siguranță a laboratoarelor clandestine și de oprire a afluxului de precursori de droguri.
6.1.  Consolidarea capacităților operaționale de detectare și de desființare a laboratoarelor clandestine
Detectarea și desființarea laboratoarelor clandestine care produc și exportă droguri sintetice și substanțe psihoactive noi rămân provocări semnificative. Aceste substanțe reprezintă o prioritate importantă a EMPACT, în cadrul căreia poliția și autoritățile vamale colaborează pentru a obține rezultate. Cu sprijinul EMPACT, EUDA va contribui la o mai bună înțelegere a producției infracționale de droguri pe teritoriul UE prin dezvoltarea unei baze de date europene privind incidentele legate de producția de droguri, în colaborare cu statele membre afectate.
Desființarea laboratoarelor de producție a drogurilor este complexă și prezintă riscuri grave pentru sănătatea publică și pentru autoritățile de aplicare a legii, precum și riscuri pentru mediu. Pentru a aborda acest aspect, Comisia și statele membre vor furniza orientări și protocoale pentru a ajuta autoritățile de aplicare a legii să detecteze și să desființeze laboratoarele de droguri sintetice clandestine utilizând tehnologii avansate de detectare și programe de formare specializate. Această abordare urmărește să reducă riscurile pentru autoritățile de aplicare a legii și daunele de mediu. În plus, Europol și CEPOL vor crea instrucțiuni pentru transportul și eliminarea în condiții de siguranță a substanțelor chimice și a echipamentelor confiscate, vor prezenta cele mai bune practici pentru desființarea în condiții de siguranță a laboratoarelor și vor consolida formarea și capacitățile în acest domeniu.
6.2.  Combaterea deturnării și a traficului de precursori de droguri și de pre-precursori 
Precursorii de droguri sunt adesea utilizați în mod abuziv pentru a produce droguri sintetice și noi substanțe psihoactive, ceea ce reprezintă o amenințare semnificativă la adresa siguranței publice. Revizuirea de către Comisie a legislației privind precursorii este esențială pentru îmbunătățirea monitorizării și a controlului precursorilor de droguri și al pre-precursorilor[footnoteRef:50]. Prezenta propunere urmărește să capaciteze autoritățile de aplicare a legii și operatorii economici să identifice mai eficient tranzacțiile suspecte, consolidând astfel cooperarea și vigilența în ceea ce privește prevenirea producției ilegale de droguri. Pentru a sprijini punerea în aplicare, EUDA va monitoriza evoluțiile legate de deturnarea și traficul de precursori de droguri. Aceasta va contribui, de asemenea, la punerea în aplicare a legislației UE privind precursorii de droguri prin dezvoltarea unui registru de informații privind precursorii de droguri, care va conține informații privind precursorii, facilitând schimbul de informații pentru identificarea acestora. În plus, UE ar trebui să își intensifice colaborarea cu partenerii internaționali pentru a monitoriza și, ulterior, a neutraliza producția ilicită, deturnarea și traficul de precursori de droguri, inclusiv de pre-precursori. Pentru a facilita anchetele criminalistice la nivel național, UE își va intensifica sprijinul pentru detectarea precursorilor utilizați în instalațiile de producție a drogurilor. [50:  COM(2025) 747 final.] 

	Priorități esențiale

Comisia:
· va pune în aplicare, în strânsă colaborare cu statele membre și cu agențiile relevante ale UE, planul de acțiune specific al UE de combatere a traficului de droguri;
· va evalua în 2026 Decizia-cadru existentă privind traficul de droguri;
· va prezenta o strategie portuară a UE, cu un accent puternic pe securitatea portuară;
· va colabora cu colegiuitorii pentru a promova adoptarea rapidă a noilor norme privind precursorii; 
· va evalua fezabilitatea instituirii unui nou sistem la nivelul UE pentru urmărirea finanțării legate atât de criminalitatea organizată, cât și de terorism.
Cu sprijinul EMPACT, EUDA:
· va dezvolta o bază de date europeană privind incidentele legate de producția de droguri.
Statele membre sunt încurajate:
· să consolideze capacitățile autorităților naționale de a detecta, investiga și urmări penal traficul de droguri; 
· să încorporeze în legislația națională și să pună în aplicare normele consolidate privind recuperarea și confiscarea activelor;
· să detecteze și să prevină infiltrarea criminalității în întreprinderile legale prin intermediul abordării administrative.



[bookmark: _Toc209853385][bookmark: _Toc212204035][bookmark: _Toc961271079][bookmark: _Toc1619700311]Abordarea riscurilor și a efectelor negative

Impactul potențial al substanțelor ilicite asupra consumatorilor de droguri, asupra spațiilor publice și asupra societății reprezintă o preocupare din ce în ce mai mare. Creșterea numărului de noi substanțe psihoactive potente crește riscul de decese cauzate de supradoze, în timp ce traficul de droguri introduce violență și provoacă daune de mediu la nivelul comunităților locale. Pentru a aborda aceste aspecte, UE trebuie să se concentreze pe reducerea semnificativă a riscurilor și a efectelor negative legate de droguri, precum și pe îmbunătățirea pregătirii.
[bookmark: _Toc209853386][bookmark: _Toc212204036][bookmark: _Toc1552077532][bookmark: _Toc1859895619]Prioritatea strategică 7: reducerea efectelor negative individuale legate de consumul de droguri
Într-un sistem continuu de îngrijire care include prevenirea și tratamentul, UE și statele membre vor spori disponibilitatea unor intervenții eficace de reducere a efectelor negative și a riscurilor pentru a proteja consumatorii de droguri împotriva efectelor negative.
7.1.  Creșterea disponibilității și a acoperirii intervențiilor bazate pe dovezi menite să reducă efectele negative și riscurile
Întrucât drogurile noi generează riscuri noi, statele membre trebuie să extindă și să adapteze intervențiile de reducere a efectelor negative. Colaborarea strânsă dintre profesioniștii din domeniul sănătății și din domeniul social, societatea civilă și grupurile colegiale este esențială. Intervențiile ar trebui să fie integrate cu alte activități de promovare a sănătății pentru a ajunge la populațiile cu risc ridicat, de exemplu prin intermediul sălilor pentru consumul sigur și supravegheat de droguri, al unităților de verificare a drogurilor sau al unităților mobile care oferă sprijin social și în materie de sănătate. Măsurile de reducere a riscurilor și a efectelor negative, inclusiv acțiunile sprijinite prin fondurile politicii de coeziune, trebuie să fie integrate în politicile și realitățile regionale și locale, actorii colaborând pentru a promova sănătatea, siguranța și securitatea la nivelul comunității. 
Intervențiile de reducere a efectelor negative care urmăresc să prevină sau să reducă riscurile de supradoză, de boli infecțioase și de infecții care pun viața în pericol necesită o atenție specială. Statele membre sunt îndemnate să ia măsuri pentru a preveni sau a reduce riscul de supradoză de droguri și de deces, în special în ceea ce privește opioidele, prin creșterea accesului la intervenții bazate pe dovezi, cum ar fi tratamentele cu agonist opioid și naloxonă, inclusiv programele de administrare de naloxonă la domiciliu. Strategiile inovatoare sunt, de asemenea, esențiale pentru abordarea riscurilor asociate drogurilor noi, cum ar fi canabinoidele sintetice, și noilor metode de utilizare, cum ar fi vapatul.
Eforturile suplimentare ar trebui să se concentreze pe prevenirea, tratarea și reducerea infecțiilor cu transmitere hematogenă asociate consumului de droguri, în special HIV și hepatita C (HCV), precum și a bolilor care pot fi prevenite prin vaccinare, cum ar fi hepatita A și B. Persoanele care își injectează droguri ar trebui să aibă acces la intervenții salvatoare de vieți bazate pe orientările EUDA și ECDC privind prevenirea și controlul bolilor infecțioase[footnoteRef:51]. Programele de punere la dispoziție a acelor și a seringilor la scară largă, alături de testarea și tratamentul voluntar pentru HIV și VHC, sunt esențiale. Comisia va colabora cu Forumul societății civile în materie de droguri pentru a identifica barierele sistemice care afectează populațiile vulnerabile, inclusiv persoanele care consumă droguri. [51:  Centrul European de Prevenire și Control al Bolilor (ECDC) și Observatorul European pentru Droguri și Toxicomanie (OEDT) (2023), Prevention and control of infectious diseases among people who inject drugs (Prevenirea și controlul bolilor infecțioase în rândul persoanelor care își injectează droguri).] 

În plus, statele membre ar trebui să ia în considerare elaborarea și punerea în aplicare a unor intervenții specifice de reducere a efectelor negative pentru grupuri specifice expuse riscurilor. Printre acestea se numără persoanele cu tulburări psihice, persoanele aflate în centre de detenție, persoanele LGBTIQ+, migranții, precum și tinerii aflați în medii recreative, cum ar fi cluburile de noapte sau festivalurile.
7.2.  Diseminarea dovezilor privind intervențiile eficace de reducere a efectelor negative 
Deși există diverse măsuri de reducere a riscurilor și a efectelor negative pentru a ajunge la populațiile cu risc ridicat, ar trebui puse la dispoziție măsuri inovatoare suplimentare pe măsură ce drogurile și consumul de droguri evoluează. EUDA va revizui eficacitatea noilor intervenții și va face schimb de bune practici prin intermediul unei baze de date privind reducerea efectelor negative. Aceste eforturi vor asigura disponibilitatea pe scară largă a informațiilor pentru a sprijini elaborarea unor standarde de calitate privind reducerea efectelor negative.
Pe baza succesului programei europene de prevenire, EUDA va elabora un program de formare specific pentru a îmbunătăți punerea în aplicare a măsurilor de reducere a efectelor negative bazate pe dovezi. Programa europeană de reducere a efectelor negative va ajuta statele membre să își consolideze capacitățile de reducere a efectelor negative în întreaga Europă.
[bookmark: _Toc209853387][bookmark: _Toc212204037][bookmark: _Toc652626365][bookmark: _Toc334216602]Prioritatea strategică 8: atenuarea impactului social și de mediu
UE își va intensifica eforturile de prevenire a criminalității pentru a combate violența tot mai mare asociată traficului de droguri ilicite, acordând o atenție deosebită protejării tinerilor împotriva recrutării în scopuri infracționale și reducerii efectelor negative cauzate de drogurile ilicite societății, comunităților locale și mediului.
8.1.  Combaterea violenței legate de droguri și intensificarea prevenirii criminalității
Violența legată de droguri devine din ce în ce mai complexă, fiind adesea legată de criminalitatea organizată, creând cicluri de efecte negative, care au un impact asupra siguranței și securității orașelor și comunităților noastre locale. Copiii și tinerii sunt deosebit de vulnerabili, deoarece pot fi victime, autori și recruți pentru aceste grupuri. Pentru a combate violența legată de droguri, UE urmărește să neutralizeze rețelele infracționale și să promoveze activități polițienești bazate pe comunitate, care să integreze siguranța comunității cu inițiativele de sănătate publică. În cadrul agendei UE pentru orașe, Comisia va sprijini autoritățile locale prin promovarea unor proiecte locale inovatoare și prin facilitarea schimburilor de bune practici. Acest sprijin urmărește să sporească reziliența și coeziunea comunităților pentru a aborda provocările în materie de securitate și integrare socială, inclusiv cele asociate cu problemele legate de droguri. În plus, EUDA va desfășura activități de cercetare și monitorizare pentru a înțelege mai bine violența legată de droguri la diferite niveluri.
De asemenea, UE își va intensifica eforturile de prevenire a recrutării tinerilor în criminalitatea organizată, inclusiv prin măsuri online și măsuri de prevenire bazate pe dovezi. Statele membre sunt încurajate să consolideze mediile de protecție pentru tineri, utilizând cele mai bune practici disponibile prin intermediul Centrului de cunoștințe al rețelei UE de prevenire a criminalității. Aceste eforturi necesită colaborarea dintre autoritățile de aplicare a legii, asistenții sociali, profesioniștii din domeniul sănătății și societatea civilă. Rețeaua europeană de prevenire a criminalității va elabora un set specific de instrumente pentru combaterea recrutării minorilor de către rețelele infracționale în vederea sprijinirii acestor eforturi.
În plus, pentru a proteja copiii împotriva tuturor formelor de criminalitate, inclusiv a celor legate de droguri online și offline, UE va propune un plan de acțiune privind protecția copiilor împotriva criminalității, astfel cum s-a anunțat în strategia de securitate internă ProtectEU.
8.2.  Combaterea stigmatizării și a discriminării legate de droguri
Europa trebuie să combată stigmatizarea asociată consumului de droguri și tulburărilor asociate[footnoteRef:52], deoarece are un impact negativ asupra sănătății mintale și fizice a persoanelor. Aceasta le poate afecta capacitatea de a solicita sprijin și de a se integra în societate, ceea ce ar putea duce la abandonul școlar în rândul tinerilor. Politicile ar trebui să integreze experiențele persoanelor afectate de stigmatizarea legată de droguri, în special prin implicarea continuă a societății civile, inclusiv a consumatorilor de droguri și a clienților serviciilor legate de droguri. UE va spori gradul de conștientizare, va promova schimbul de informații și va încuraja învățarea reciprocă prin intermediul Platformei UE privind politica în domeniul sănătății, al Portalului UE privind bunele practici în domeniul sănătății publice și al proiectelor de cercetare finanțate prin programul Orizont Europa. În plus, investițiile din FSE+ și FEDR ar trebui să creeze sinergii cu alte fonduri și programe ale UE pentru a sprijini incluziunea socială în mod cuprinzător. [52:  Concluziile Consiliului din decembrie 2022 privind abordarea bazată pe drepturile omului în politicile în materie de droguri (15818/22).] 

8.3.  Adoptarea unei abordări a fenomenului drogurilor care să țină seama de dimensiunea de gen
Situația drogurilor afectează în mod diferit bărbații și femeile, femeile reprezentând aproximativ un sfert dintre persoanele cu probleme grave legate de droguri, dar numai o cincime dintre persoanele care urmează un tratament. Decesele cauzate de supradoze în rândul femeilor din UE au crescut cu 76 % între 2013 și 2023, ceea ce indică obstacole suplimentare cu care se confruntă femeile în ceea ce privește accesul la serviciile sociale și de sănătate.
Statele membre ar trebui să pună în aplicare măsuri care iau în considerare dimensiunea de gen în cadrul tuturor pilonilor strategiei pentru a asigura accesul nediscriminatoriu și fără bariere la servicii, în special pentru tratament și reducerea efectelor negative. Serviciile adaptate ar trebui să includă opțiuni destinate exclusiv femeilor, servicii de îngrijire a copiilor și sprijin specializat care să țină seama de traume.
În plus, orientarea sexuală și identitatea de gen pot afecta accesul la serviciile de sănătate. Persoanele LGBTIQ+ se confruntă adesea cu riscuri mai mari de provocări în materie de sănătate mintală și de violență, astfel cum se menționează în Strategia Comisiei privind egalitatea pentru persoanele LGBTIQ+ 2026-2030[footnoteRef:53]. Abordarea discriminării și a barierelor pentru persoanele LGBTIQ+ este esențială pentru a reduce impactul negativ asupra sănătății și pentru a asigura accesul echitabil la servicii. [53:  Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor – Uniunea egalității: Strategia privind egalitatea pentru persoanele LGBTIQ+ 2026-2030 [COM(2025) 725 final].] 

8.4. [bookmark: _Hlk210140207] Abordarea riscurilor generate de conducerea sub influența drogurilor
[bookmark: _Hlk210319444]Se estimează că până la un sfert din decesele cauzate de accidente rutiere în UE, totalizând peste 19 940 în 2024, sunt legate de alcool și/sau de droguri[footnoteRef:54]. Pentru a sprijini „Viziunea zero”[footnoteRef:55] și obiectivul de zero decese cauzate de accidente rutiere până în 2050, UE ar trebui să pună în aplicare măsuri de prevenire a conducerii sub influența drogurilor și a accidentelor cauzate de conducătorii auto aflați sub influența drogurilor. [54:  Comisia Europeană, Direcția Generală Mobilitate și Transporturi, Modijefsky, M., Janse, R., Spit, W., et al., Prevention of driving under the influence of alcohol and drugs: final report (Prevenirea conducerii sub influența alcoolului și a drogurilor: raport final), Oficiul pentru Publicații al Uniunii Europene, 2022, https://data.europa.eu/doi/10.2832/284545. ]  [55:  Documentul de lucru al serviciilor Comisiei – Cadrul de politică al UE privind siguranța rutieră 2021-2030 – Următorii pași către „Viziunea zero” [SWD(2019) 283 final].] 

Prin noua Directivă privind permisele de conducere[footnoteRef:56], statele membre s-au angajat să aplice politici de toleranță zero în ceea ce privește conducerea sub influența drogurilor. Statele membre sunt încurajate să introducă în legislația lor națională sisteme de toleranță zero aplicate în general. [56:  Directiva (UE) 2025/2205 a Parlamentului European și a Consiliului din 22 octombrie 2025 privind permisele de conducere, de modificare a Regulamentului (UE) 2018/1724 al Parlamentului European și al Consiliului și a Directivei (UE) 2022/2561 a Parlamentului European și a Consiliului și de abrogare a Directivei 2006/126/CE a Parlamentului European și a Consiliului și a Regulamentului (UE) nr. 383/2012 al Comisiei (JO L, 2025/2205, 5.11.2025).] 

Având în vedere incidența ridicată a conducătorilor auto începători, în principal tineri, în ceea ce privește accidentele rutiere legate de conducerea sub influența alcoolului și de consumul de droguri, statele membre sunt, de asemenea, încurajate să aplice norme mai stricte pentru conducătorii auto începători, în conformitate cu directiva. Acest lucru ar trebui sprijinit prin eforturi specifice de conștientizare la nivel național, care să evidențieze pericolele conducerii sub influența drogurilor, destinate în mod specific tinerilor adulți. În plus, noua directivă privind decăderea din dreptul de a conduce autovehicule și directivele revizuite privind schimbul transfrontalier de informații vor permite schimbul de informații între statele membre cu privire la încălcările normelor de circulație legate de droguri, împiedicând neabordarea comportamentelor periculoase legate de conducerea sub influența drogurilor.
8.5.  Combaterea efectelor negative ale drogurilor asupra mediului
Cultivarea și producția de droguri provoacă daune semnificative de mediu atât în Europa, cât și la nivel mondial. Criminalitatea organizată aruncă deșeuri chimice toxice provenite din producția de droguri sintetice, ceea ce implică riscuri grave pentru mediu și comunitățile locale. De exemplu, producerea unui kg de MDMA generează aproximativ 58 kg de deșeuri toxice. Producția de canabis consumă apă și energie, însă are, de asemenea, un impact asupra poluării apei și a aerului[footnoteRef:57]. [57:  Observatorul European pentru Droguri și Toxicomanie și Europol (2022), EU Drug Market: Cannabis — In-depth analysis (Piața drogurilor din UE: canabisul — Analiză aprofundată).] 

Laboratoarele de droguri ilicite trebuie desființate într-un mod care să asigure siguranța agenților de aplicare a legii și să ia în considerare impactul asupra mediului. UE va elabora și va aplica metode care respectă mediul pentru manipularea, transportul, eliminarea și distrugerea în condiții de siguranță a drogurilor ilicite, a precursorilor, a substanțelor chimice, a deșeurilor și a echipamentelor confiscate. În conformitate cu Pactul UE de combatere a noilor amenințări reprezentate de drogurile sintetice[footnoteRef:58], CEPOL și EUDA vor îmbunătăți formarea autorităților de aplicare a legii cu privire la riscurile în materie de securitate și sănătate pe care le implică desființarea acestor instalații. EMPACT va consolida cooperarea operațională pentru a stimula capacitatea de desființare a laboratoarelor de droguri sintetice. [58:  Concluziile Consiliului din iunie 2025 privind Pactul de combatere a amenințărilor reprezentate de noile droguri sintetice și de noile substanțe psihoactive în Uniunea Europeană (10265/25).] 

Comisia sprijină statele membre în punerea în aplicare a noii Directive privind infracțiunile împotriva mediului[footnoteRef:59], care abordează infracțiuni precum poluarea, gestionarea ilegală a deșeurilor, distrugerea habitatelor și captarea ilegală a apei.  [59:  Directiva (UE) 2024/1203 a Parlamentului European și a Consiliului din 11 aprilie 2024 privind protecția mediului prin intermediul dreptului penal și de înlocuire a Directivelor 2008/99/CE și 2009/123/CE (JO L, 2024/1203, 30.4.2024).] 

Comisia încurajează statele membre să coreleze în mod explicit infracțiunile împotriva mediului cu alte activități infracționale, cum ar fi producția și traficul de droguri, în strategiile naționale pe care trebuie să le elaboreze până la 21 mai 2027. Această integrare urmărește să sporească eficacitatea strategiilor prin abordarea caracterului interconectat al acestor infracțiuni.
Pentru a produce droguri ilicite, criminalitatea organizată utilizează adesea practici distructive pentru mediu, cum ar fi defrișările sau consumul intensiv de apă. Îmbunătățirea detectării acestor practici este esențială datorită rolului pe care îl joacă în exacerbarea secetei, a distrugerii habitatelor și a pierderii biodiversității. 
	Priorități esențiale

Comisia:
· va dezvolta și va disemina, prin intermediul rețelei UE de prevenire a criminalității, un set specific de instrumente al UE pentru combaterea recrutării minorilor de către rețelele infracționale;
· va mobiliza cadrul EMPACT consolidat pentru cooperarea operațională în materie de asigurare a respectării legii în vederea anihilării instalațiilor de producție a drogurilor ilicite, în cadrul punerii în aplicare a planului de acțiune de combatere a traficului de droguri.
EUDA:
· va elabora programa europeană de reducere a efectelor negative pentru a sprijini consolidarea capacităților în ceea ce privește intervențiile de reducere a efectelor negative în întreaga UE;
· va colabora îndeaproape cu statele membre pentru a elabora și a pune în aplicare măsurile acestora de prevenire a criminalității în sprijinul comunităților locale și al tinerilor.
Statele membre sunt încurajate:
· să sporească disponibilitatea și acoperirea intervențiilor de reducere a efectelor negative și a riscurilor pentru a reduce supradozele de droguri, decesele și infecțiile cu transmitere hematogenă în întreaga UE;
· să adopte politici de toleranță zero pentru conducerea sub influența drogurilor, în conformitate cu Directiva privind permisele de conducere, și să utilizeze pe deplin instrumentele transfrontaliere disponibile pentru a asigura respectarea acestor norme; 
· să utilizeze pe deplin noua Directivă privind infracțiunile împotriva mediului pentru a răspunde provocărilor de mediu generate de producția și traficul de droguri.



[bookmark: _Toc209853388][bookmark: _Toc212204038][bookmark: _Toc2086575229][bookmark: _Toc2094499707]Construirea unor parteneriate puternice

Politicile legate de droguri din țările terțe afectează în mod semnificativ situația drogurilor ilicite din Europa, întrucât rețelele infracționale din UE cooperează cu omologii internaționali pentru a extinde operațiunile de trafic. Prin urmare, parteneriatele internaționale sunt esențiale pentru o politică eficace a UE în materie de droguri. În cadrul UE, este necesară consolidarea coordonării și a parteneriatelor cu societatea civilă și cu actorii privați. Aceasta promovează învățarea reciprocă și facilitează acțiunile operaționale comune, sprijinind o abordare cuprinzătoare la nivelul întregii societăți.
[bookmark: _Toc212204039][bookmark: _Toc970207828][bookmark: _Toc1651481308][bookmark: _Toc209853389]Prioritatea strategică 9: consolidarea cooperării internaționale
Recunoscând caracterul global al fenomenului, UE își va consolida cooperarea cu principalii parteneri internaționali prin dialoguri cu impact, consolidarea capacităților și o cooperare operațională consolidată.
9.1.  Obiectivele de cooperare internațională ale UE
Strategia de securitate internă ProtectEU face apel la o UE care să își apere în mod activ interesele în materie de securitate prin abordarea amenințărilor externe, perturbarea rutelor de trafic și protejarea coridoarelor strategice. UE își menține angajamentul de a fi un aliat puternic al țărilor partenere, colaborând pentru a îmbunătăți securitatea mondială și a consolida reziliența reciprocă, în special împotriva amenințărilor legate de traficul de droguri.
Relațiile externe ale UE în domeniul drogurilor subliniază responsabilitatea comună, multilateralismul și o abordare orientată spre dezvoltare, cu respectarea drepturilor omului, a demnității și a statului de drept. UE își menține angajamentul față de aceste principii, pledând pentru o abordare a politicii în materie de droguri bazată pe dovezi, integrată, echilibrată și multidisciplinară. Aceasta sprijină eforturile țărilor terțe, aliniindu-se la convențiile internaționale privind controlul drogurilor și la obligațiile în materie de drepturi ale omului, astfel cum se subliniază în Concluziile Consiliului privind abordarea bazată pe drepturile omului în politicile în materie de droguri[footnoteRef:60], în Planul de acțiune al UE privind drepturile omului și democrația 2020-2027[footnoteRef:61] și în instrumentele relevante ale ONU privind politica în materie de droguri. În plus, UE menține o poziție fermă împotriva pedepsei cu moartea în toate situațiile, afirmându-și angajamentul față de drepturile omului. [60:  Concluziile Consiliului din decembrie 2022 privind abordarea bazată pe drepturile omului în politicile în materie de droguri (15818/22).]  [61:  Concluziile Consiliului din 27 mai 2024 privind alinierea Planului de acțiune al UE privind drepturile omului și democrația 2020-2024 la cadrul financiar multianual 2021-2027 (9508/24).] 

UE va colabora cu partenerii implicați în procesul de extindere pentru a alinia strategiile de combatere a rețelelor de criminalitate organizată, pentru a îmbunătăți sistemele de informații privind drogurile și pentru a consolida cooperarea operațională. Aceasta include sprijinirea dezvoltării observatoarelor naționale pentru droguri și a sistemelor de avertizare timpurie pentru noile substanțe psihoactive, în conformitate cu legislația UE și promovarea unor politici în materie de droguri bazate pe dovezi, integrate și echilibrate, cu sprijinul EUDA. Pentru a asigura o integrare accelerată a țărilor candidate în arhitectura de securitate a UE, UE ar trebui să implice și să sprijine în mod sistematic partenerii implicați în procesul de extindere, asigurându-le accesul la instrumente, orientări și oportunități de consolidare a capacităților. În mod similar, Comisia va explora cooperarea cu țările candidate în ceea ce privește securitatea portuară, cum ar fi includerea acestora în calitate de observatori la reuniunile Alianței portuare europene.
În cooperare cu partenerii sud-mediteraneeni, UE va promova monitorizarea și evaluarea în continuare a tendințelor în materie de droguri, cooperarea judiciară și în materie de asigurare a respectării legii, precum și gestionarea integrată a frontierelor pentru a răspunde mai eficient traficului transfrontalier de droguri, în conformitate cu „Securitatea, pregătirea și gestionarea migrației” din Pactul pentru Mediterana. Este esențială o cooperare operațională mai strânsă a EUDA, EUROPOL, CEPOL, Eurojust și MAOC-N cu partenerii regionali. Cooperarea operațională cu Africa de Nord, Orientul Mijlociu și zona Golfului va fi consolidată, în special în ceea ce privește producția și traficul de droguri, cu accent pe captagon.
UE urmărește să consolideze alianțele internaționale împotriva amenințărilor reprezentate de drogurile sintetice prin colaborarea cu principalele țări terțe, cum ar fi Statele Unite, Mexic, China și India, pentru a destructura producția de droguri ilicite, pentru a opri fluxul de precursori de droguri și pentru a spori gradul de pregătire împotriva provocărilor legate de drogurile sintetice. Cooperarea se va axa pe perturbarea rutelor de trafic de droguri, pe consolidarea rezilienței centrelor logistice la nivel mondial și pe combaterea exploatării principalelor porturi maritime de către criminalitatea organizată, în special în America Latină, Africa de Vest și Balcanii de Vest.
Măsurile restrictive reprezintă un instrument important în setul de instrumente externe al UE și pot completa un mix de politici bine echilibrat pentru a neutraliza și a reduce în mod eficace criminalitatea organizată transnațională. În prezent, Comisia analizează opțiunile pentru un regim de sancțiuni orizontale care să vizeze persoanele și grupurile infracționale organizate implicate în introducerea ilegală de migranți și în traficul de persoane. Având în vedere că traficul de droguri alimentează adesea grupurile infracționale organizate transnaționale și că traficul de droguri se bazează pe aceleași entități care desfășoară activități de spălare de bani, aceiași comercianți de criptomonede și alți furnizori de servicii pentru toate operațiunile lor, se poate lua în considerare extinderea domeniului de aplicare al unui astfel de regim, sub rezerva discuțiilor cu statele membre. Delegațiile UE din toate țările și subregiunile relevante vor identifica puncte focale în rândul personalului lor pentru combaterea criminalității organizate, cu posibilitatea ca statele membre să trimită ofițeri de legătură în acest scop.
Răspunsurile operaționale specifice vor implica autoritățile vamale, autoritățile de aplicare a legii și autoritățile relevante din principalele țări terțe, inclusiv inițiative precum unitățile de anchetă și centrele de fuziune a informațiilor. De asemenea, UE va construi parteneriate mai puternice în materie de justiție și securitate cu principalele țări și regiuni terțe, consolidând cooperarea în materie de asistență judiciară reciprocă, extrădare, recuperare și confiscare a activelor, în special cu țările din America Latină, zona Caraibilor și regiunea mediteraneeană.
În plus, Comisia va colabora cu statele membre și cu țările partenere pentru a consolida eforturile de combatere a traficului de droguri, promovând Coaliția europeană împotriva drogurilor recent lansată, sporind astfel eficacitatea obiectivelor și strategiilor comune.
9.2.  Consolidarea dialogurilor cu țările și regiunile terțe
Inițierea de dialoguri cu țările terțe este esențială pentru promovarea unei abordări integrate și echilibrate a politicii în materie de droguri. UE va continua dialogurile specifice privind drogurile cu partenerii din Balcanii de Vest, Parteneriatul estic, America Latină și zona Caraibilor, Asia Centrală și la nivel bilateral cu SUA, China și Columbia. Aceste dialoguri urmăresc să consolideze cooperarea strategică și operațională, promovând răspunsuri cu impact. Ar trebui inițiate noi dialoguri cu alte țări sau regiuni prioritare puternic afectate de probleme legate de droguri. Dialogurile privind securitatea pot aborda aspecte legate de politica în materie de droguri, în special traficul, iar schimburile tematice și reuniunile experților vor facilita schimbul de informații și coordonarea activităților, de exemplu cu India, pentru a preveni deturnarea și traficul de precursori de droguri.
UE va mobiliza instrumente diplomatice, politice și financiare în cadrul său de politică externă pentru a consolida aceste eforturi. Întreaga gamă de instrumente ale UE, inclusiv IVCDCI și misiunile politicii de securitate și apărare comune, poate fi utilizată pentru a consolida capacitățile de asigurare a respectării legii în țările terțe și pentru a sprijini o abordare la nivelul întregii administrații a politicii în materie de droguri.
9.3.  Cooperare operațională
Pe măsură ce rețelele de trafic de droguri din întreaga lume devin interconectate, UE își va consolida răspunsul operațional prin parteneriate cu țările și regiunile candidate și cu principalele țări și regiuni terțe. Agențiile JAI joacă un rol esențial în acest efort. Rolul Europol în consolidarea capacităților strategice și operaționale în principalele țări terțe este esențial pentru neutralizarea rețelelor infracționale transnaționale. Prin urmare, Europol extinde parteneriatele externe pentru a facilita schimbul de informații strategice și operaționale, asigurându-se că anchetele sunt coordonate între jurisdicții. Rolul Eurojust în crearea unor dosare solide împotriva organizațiilor criminale și în facilitarea urmăririlor penale este vital pentru o acțiune juridică eficace împotriva criminalității transnaționale.
În urma noului său mandat, EUDA se angajează să consolideze cooperarea internațională și să monitorizeze situația drogurilor din țările terțe, sprijinind elaborarea unor politici în materie de droguri bazate pe dovezi, integrate și echilibrate. Ca parte a strategiei de securitate internă ProtectEU, Comisia va urmări încheierea unor acorduri suplimentare între UE și țările terțe pentru cooperarea cu Europol și Eurojust, în special prin extinderea eforturilor la mai multe țări din America Latină și prin susținerea includerii mai multor țări terțe în cadrul EMPACT.
UE va menține inițiativele de asistență tehnică și de consolidare a capacităților și programele de cooperare pentru a ajuta țările terțe să abordeze aspectele legate de droguri într-un mod compatibil cu obligațiile în materie de drepturi ale omului, răspunzând provocărilor din sectorul sănătății publice, al dezvoltării, al siguranței și al securității. UE și statele sale membre pun accentul pe politici în materie de droguri orientate spre dezvoltare și pe măsuri de dezvoltare alternativă și durabilă[footnoteRef:62], care oferă o cale de reducere a ofertei de droguri, de protecție a mediului și de stimulare a dezvoltării socioeconomice a regiunilor afectate. [62:  Concluziile Consiliului din noiembrie 2018 privind dezvoltarea alternativă: „Către o nouă înțelegere a dezvoltării alternative și a intervențiilor aferente axate pe dezvoltare și legate de politicile în materie de droguri – o contribuție la punerea în aplicare a documentului final al sesiunii extraordinare a Adunării Generale a Organizației Națiunilor Unite din 2016 și a obiectivelor de dezvoltare durabilă ale ONU” (14338/18).] 

9.4.  Reafirmarea rolului de lider al UE în conturarea agendei politicii internaționale în materie de droguri
UE își menține angajamentul față de un sistem multilateral bazat pe dreptul internațional și pe principiile Cartei ONU[footnoteRef:63]. UE își va menține rolul de lider în procesele de dezvoltare a politicii ONU în materie de droguri, participând activ în cadrul Comisiei pentru stupefiante a Organizației Națiunilor Unite și al altor organisme ale ONU axate pe sănătate, drepturile omului și dezvoltare. Această abordare se extinde la implicarea în foruri multilaterale, cum ar fi Consiliul Europei.  [63:  Concluziile Consiliului din iunie 2025 privind prioritățile UE în cadrul Organizației Națiunilor Unite cu ocazia celei de a 80-a sesiuni a Adunării Generale a Organizației Națiunilor Unite, septembrie 2025-septembrie 2026 (documentul 10491/25).] 

UE va continua să consolideze cooperarea la nivel strategic cu organizațiile internaționale, în special cu UNODC, care este organismul principal din cadrul sistemului ONU pentru abordarea aspectelor legate de droguri la nivel mondial, cu Organul Internațional de Control al Stupefiantelor, precum și cu OMS și cu Organizația Mondială a Vămilor. UE va sprijini, de asemenea, coordonarea între organismele relevante ale ONU pentru a aborda în mod cuprinzător și consecvent situația drogurilor.
[bookmark: _Toc212204040][bookmark: _Toc1397227716][bookmark: _Toc1962792768][bookmark: _Toc209853390]Prioritatea strategică 10: consolidarea coordonării și a parteneriatelor strategice ale UE
Recunoscând caracterul transversal al politicii în materie de droguri, UE se angajează să pună în aplicare astfel de politici, inclusiv prezenta strategie, printr-o abordare unificată la nivelul întregii societăți. Acest lucru necesită o coordonare strânsă între instituțiile, organele și agențiile UE și statele membre, implicând în același timp în mod activ societatea civilă și actorii din sectorul privat. Acest efort de colaborare urmărește să consolideze acțiunile colective, să maximizeze impactul și să asigure o abordare favorabilă incluziunii a provocărilor legate de droguri.
10.1.  Consolidarea coordonării dintre instituțiile, organele și agențiile UE și statele membre
[bookmark: _Hlk210140193]Instituțiile, organele și agențiile relevante ale UE trebuie să își coordoneze activitățile legate de drogurile ilicite, asigurând complementaritatea în cadrul mandatelor lor respective. Statele membre sunt încurajate să își alinieze acțiunile la această strategie, alocând resurse specifice în consecință. Recunoscând diferențele locale și regionale în ceea ce privește situația drogurilor, statele membre ar trebui să implice autoritățile regionale și locale în punerea în aplicare a strategiei. Aceste autorități joacă un rol vital prin adaptarea intervențiilor la nevoile comunității, prin încurajarea colaborării între părțile interesate, cum ar fi serviciile de sănătate, autoritățile de aplicare a legii și organizațiile comunitare, pentru a consolida eforturile de prevenire, tratament și reducere a efectelor negative. La nivelul UE, Comitetul Regiunilor și Comitetul Economic și Social joacă un rol important în ceea ce privește evoluțiile legate de droguri.
Coordonarea dintre sectoare, în special dintre sectorul sănătății, cel al securității și cel al justiției, este esențială atât la nivelul UE, cât și la nivel național. Abordările integrate la nivel local, care implică autoritățile de aplicare a legii, sistemul judiciar, serviciile sociale și de asistență medicală, agențiile pentru medicamente și autoritățile din sectoare precum aviația civilă și sectorul maritim, pot îmbunătăți rezultatele în materie de sănătate și securitate. Această cooperare între diverse sectoare este esențială pentru dezvoltarea unor soluții cuprinzătoare la provocările legate de droguri.
Punerea în aplicare cu succes a acestei strategii depinde de o guvernanță și o coordonare eficace. Prin urmare, întrucât strategia este revizuită și sunt prezentate direcțiile viitoare, Consiliul Uniunii Europene, cu sprijinul Comisiei, este invitat să elaboreze un cadru de punere în aplicare. Acest cadru ar trebui să identifice în mod clar părțile interesate implicate în punerea în aplicare a diferitelor priorități și să promoveze sinergiile și coerența între politicile în materie de droguri la nivelul UE, la nivel național și la nivel local. În plus, cadrul ar trebui să exploreze modalități prin care să se asigure că fiecare stat membru menține o imagine de ansamblu la nivel național a problemelor legate de droguri printr-o abordare la nivelul întregii administrații. Acest lucru va îmbunătăți coordonarea și va maximiza impactul politicilor la nivelul UE, la nivel național și local.
Comisia și Consiliul Uniunii Europene ar trebui să revizuiască periodic punerea în aplicare a strategiei, menținând dialogul cu statele membre. Agențiile UE, cum ar fi EUDA și Europol, vor contribui la monitorizarea punerii în aplicare a strategiei. Monitorizarea eficace a măsurilor în materie de droguri necesită colectarea de date și indicatori de impact, iar EUDA își va extinde setul de instrumente de evaluare a politicilor pentru a urmări cu precizie progresele și rezultatele, facilitând ajustările strategice în timp util pentru o eficacitate maximă.
10.2.  Consolidarea implicării semnificative a societății civile
Răspunsurile eficace în materie de politici impun necesitatea includerii persoanelor direct afectate de problemele legate de droguri, experiențele acestora fiind utilizate pentru a sta la baza unor soluții fundamentate și practice. Societatea civilă este esențială pentru elaborarea politicilor în materie de droguri la nivel național, la nivelul UE și la nivel internațional. La nivelul UE, Forumul societății civile în materie de droguri va rămâne o parte integrantă a punerii în aplicare a strategiei. În plus, EUDA își va consolida colaborarea regulată cu societatea civilă în cadrul noului său mandat. 
La nivel național, ar trebui valorificate cunoștințele de bază ale societății civile cu privire la tendințele emergente și la răspunsurile eficace pentru a elabora și a pune în aplicare politici și măsuri. Asigurarea alocării adecvate a resurselor pentru toate serviciile legate de droguri și promovarea implicării societății civile sunt esențiale la toate nivelurile pentru a sprijini elaborarea de politici cuprinzătoare și favorabile incluziunii.
10.3.  Extinderea parteneriatelor public-privat privind politica în materie de droguri
Drogurile ilicite afectează toate aspectele societății, inclusiv locul de muncă, iar criminalitatea organizată se infiltrează adesea în economia legală pentru a susține traficul de droguri. Statele membre sunt încurajate să coopereze cu sectorul privat pentru a reduce cererea și oferta de droguri și pentru a aborda efectele negative ale drogurilor. Comisia se va baza pe succesul Alianței portuare europene, stabilind legături mai strânse cu operatorii privați.
Dezvoltarea parteneriatelor public-privat este esențială pentru combaterea traficului de droguri, a infiltrării criminalității și a deturnării precursorilor, în special în sectoare precum serviciile poștale. Aceste parteneriate ar trebui, de asemenea, să fie consolidate în domeniul sănătății și al reintegrării sociale, promovând colaborarea cu actorii privați care pot inova în ceea ce privește soluțiile în materie de sănătate. Această abordare cuprinzătoare urmărește să integreze eforturile din toate sectoarele pentru a aborda în mod eficace provocările legate de droguri.
	Priorități esențiale

În cooperare cu Consiliul Uniunii Europene și cu statele membre, Comisia:
· va consolida dialogurile internaționale privind drogurile cu țările și regiunile terțe, inclusiv eforturile de solidificare și extindere a alianțelor internaționale împotriva drogurilor sintetice;
· va continua să conducă participarea UE la procesele ONU legate de politica în materie de droguri și va promova drepturile omului, precum și o abordare echilibrată la nivelul politicii în materie de droguri.
Cu sprijinul agențiilor UE, Comisia:
· va consolida cooperarea operațională cu țările candidate și cu principalele țări și regiuni terțe în vederea combaterii traficului de droguri;
· își va uni eforturile cu statele membre pentru a impulsiona Coaliția europeană împotriva drogurilor.
Comisia Europeană și statele membre ar trebui:
· să își intensifice colaborarea cu Forumul societății civile în materie de droguri;
· să promoveze parteneriatele public-privat privind politica în materie de droguri. 


[bookmark: _Toc212204041][bookmark: _Toc42355788][bookmark: _Toc778282377]Concluzii
În peisajul actual imprevizibil al drogurilor, UE trebuie să anticipeze în mod proactiv amenințările, să prevină efectele negative și să acționeze decisiv pentru a proteja sănătatea și securitatea.
Criminalitatea organizată și traficul de droguri subminează securitatea mondială, alimentând violența, corupția și instabilitatea în cadrul comunităților, în timp ce noile droguri sintetice potente prezintă provocări majore în materie de sănătate. Un răspuns solid și integrat, care să pună accentul pe pregătire și prevenire, este esențial.
Consolidarea structurilor de sănătate publică axate pe prevenire, tratament, reintegrare socială și reducerea efectelor negative în cadrul unui sistem continuu de îngrijire este esențială. La fel de important este să se consolideze asigurarea respectării legii, promovându-se în același timp parteneriatele care acordă prioritate bunăstării umane. Furnizarea de soluții durabile este esențială pentru a ne proteja structura socială și pentru a contribui la stabilirea unor standarde la nivel mondial pentru partenerii noștri.
Strategia Comisiei oferă un cadru cuprinzător pentru abordarea coerentă a provocărilor legate de drogurile ilicite, îndrumând părțile interesate să protejeze cetățenii și comunitățile împotriva criminalității organizate legate de droguri și a efectelor negative ale acesteia. Abordarea integrată și la nivelul întregii societăți prevăzută de prezenta strategie conectează politicile în materie de sănătate și securitate, consolidând beneficiile pentru sănătate și măsurile de securitate. Comisia așteaptă cu interes discutarea acestor aspecte critice cu Parlamentul European și Consiliul.
Alinierea eforturilor în materie de securitate și sănătate este vitală pentru un răspuns cuprinzător, care să garanteze un viitor mai sigur și mai sănătos pentru toți.

